題南康晏史君望雲亭
作者：王安石
朝代：宋

paragraphs: 南康父老傳史君，疾呼急索初不聞。
未嘗遣汲谷簾水，三歲只望香爐雲。
雲徐無心澹無滓，史君恬靜亦如此。
飈然一去掃遺陰，便覺歊煩悵千里。
歸田負戴子與妻，圃蔬園果西山西。
出門亭皋百頃綠，望雲纔喜雨一犁。
我知新亭望雲好，欲斸比鄰成二老。
莫嫌鷄黍數往來，爲報襄陽德公嫂。